Zápis z rokovania výboru 
Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa  28.1.2025

Prítomní: podľa prezenčnej listiny
P r o g r a m 
1. Otvorenie
2. Kontrola uznesení
3. Plán  práce na rok 2025
4. Hodnotenie činnosti pobočiek a sekcií
5. Vyhlásenie 12. ročníka súťaže pre mladých vedeckých pracovníkov
6. Príprava valného zhromaždenia spoločnosti
7. Rôzne

Rokovanie otvoril a viedol predseda prof. Ing. Jozef Golian, Dr. Rokovania sa zúčastnilo 10 členov výboru spoločnosti z 15. 
Ospravedlnení: prof. Šajbidor, prof. Capcarová, doc. Cejpek, doc. Semjon, Ing. Staruch    

K bodu 2:
Uznesenia 2 a 3  z 27.11.2024 boli splnené, uznesenia 1, 4, 5 majú trvalý charakter.
 
K bodu 3:
Predsedovia a členovia sekcií informovali o jednotlivých aktivitách, ktoré naplánovali na rok 2024. Do plánu práce na rok 2025 boli zaradené konferencie, semináre a odborné diskusné prednášky v  jednotlivých sekciách. Spolu bolo naplánovaných 28 akcií, 16 z nich žiada finančné prostriedky. Boli vypracované projekty – požiadavky na finančnú podporu pri organizovaní vedeckých podujatí v roku 2025, ktoré boli odoslané na SAV do 25.1.2025. 
Ing. Váľka informoval o všetkých aktivitách plánovaných na rok 2025 a uviedol výšku žiadaných finančných prostriedkov na každú akciu. Zároveň informoval o pravidlách pri udeľovaní finančnej podpory na aktivitu, kde dôležitým kritériom je počet účastníkov konkrétnej akcie. Spolu bolo naplánovaných 16 akcií na rok 2025 so sumou 6 030 €.
Prof. Golian doplnil, že k žiadostiam o finančnú podporu je potrebné uviesť predpokladaný počet účastníkov.

K bodu 4
Predseda spoločnosti sa vyjadril k nedostatku odborných príspevkov do Bulletinu za jednotlivé sekcie. Poďakoval Mgr. Adamčíkovej za odborný príspevok. Odborné príspevky môžu zasielať všetci členovia spoločnosti. Prítomní predsedovia sekcií zhodnotili činnosť za predchádzajúce obdobie z pohľadu jednotlivých aktivít, počtu členov, ako aj aktivít smerujúcich k propagácii spoločnosti. Členovia výboru diskutovali o formách propagácie spoločnosti, nábore nových členov, ako aj nových  aktivitách jednotlivých pobočiek. 

K bodu 5
Bol vyhlásený 12. ročník súťaže o ceny Slovenskej spoločnosti pre poľnohospodárske, lesnícke, potravinárske a veterinárske vedy pri SAV. K vyhláseniu neboli vznesené žiadne pripomienky.

K bodu 6
Boli prerokované materiály súvisiace s organizovaním valného zhromaždenia spoločnosti, pričom bol dohodnutý termín 9.9. 2025 vo Zvolene v Ústave ekológie lesa SAV vo Zvolene. Prihlasovanie bude online cez prihlasovací formulár. V diskusii k návrhom Fándlyho medaily bolo konštatované, že ich bude  udelených max.10, pričom všetci ocenený budú požiadaný o prednesenie prednášky. V diskusii odzneli návrhy na Ing. Kizekovú, prof. Pačutu, Ing. Pavlendu a doc. Hniličku.

K bodu 7
prof. Golian  informoval o:
-	súhrnnej správe a štatistickom prehľade vedeckých spoločností, ktorú je za SSPLPVV potrebné zaslať na SAV do 31.1.2025, správa bola zaslaná 10.1.2025. Zároveň bol uhradený členský príspevok 10 € do Rady Slovenských vedecko-technických spoločností.
-	požiadavke na vypracovanie plánu akcií s ich rozpočtom na rok 2025 a jeho zaslaní na SAV do 31.1. 2025,
-	financovaní 100 výtlačkov Bulletinu spoločnosti za rok 2024 v sume 352,50 €

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č. 2
Realizovať vyúčtovanie financovaných akcii do 1 mesiaca po termíne konania akcie.
Termín: trvalý                                                                Zodpovední:  organizátori akcií

Uznesenie č.3
Pripraviť návrhy na ocenenie Fandlyho medailou na Valnom zhromaždení vrátane charakteristiky.
Termín: 31.3.2025                                                           Zodpovední:  predsedovia sekcií

Uznesenie č.4
Rozposlať I. cirkulár na Valné zhromaždenie spoločnosti, ktoré sa bude konať  9.9.2025 vo Zvolen
Termín: 4.2.2025                                                           Zodpovední:  predsedovia sekcií

Uznesenie č.5
Rozposlať vypísanie 12. ročníka súťaže pre mladých vedeckých pracovníkov členom spoločnosti  
Termín: 4.2.2025                                                           Zodpovední:  predsedovia sekcií

Uznesenie č.6
Vybrať členské príspevky (3 €) za rok 2025 a súčasne odovzdať členom spoločnosti Bulletin za rok 2024. Členské príspevky môžu predsedovia sekcií poslať na účet spoločnosti: SK5909000000005185196021
Termín: 28.2.2025                                                           Zodpovední:  predsedovia sekcií

Uznesenie č.7
Aktualizovať a zaslať zoznamy členov  podľa sekcií s mailovými kontaktmi.  
Termín: 4.2.2025                                                           Zodpovední:  predsedovia sekcií

Nasledovné zasadnutie výboru bude 28.4.2023, o 13,00 hod. (online resp. v Arboréte Mlyňany)

V Nitre, dňa  28.1.2025

                                                                                         prof. Ing. Jozef Golian, Dr.
                                                                                                predseda    SSPLPV